Royal Air Force

Royal Air Force (skratka: RAF; v preklade: Britské kráľovské letectvo, (britské) Kráľovské letectvo alebo britské Kráľovské vzdušné sily) je leteckou zložkou Britských ozbrojených síl (British Armed Forces), ktorá vznikla spojením Royal Flying Corps ((britského) Kráľovského leteckého zboru) a Royal Naval Air Service ((britskej) Kráľovskej námornej leteckej služby) dňa 1. apríla 1918, čím sa RAF stalo prvým samostatným vojenským letectvom na svete.

 História 

Od svojho vzniku v roku 1918 malo RAF významnú úlohu v britskej vojenskej histórii. Počas druhej svetovej vojny zohralo rozhodujúcu úlohu v bitke o Britániu, ktorá prebiehala od júla do októbra 1940. RAF sa podarilo ubrániť voči mnohonásobnej presile Luftwaffe, čím zabránilo Hitlerovi uskutočniť operáciu Seelöwe – inváziu do Británie. Boje prebiehali najmä nad južným Anglickom. V RAF pôsobili počas druhej svetovej vojny aj česko-slovenské perute – 310. stíhacia, 312. stíhacia, 313. stíhacia a 311. bombardovacia. RAF sa významne podieľalo aj na postupe spojeneckých vojsk na západnom fronte.

Pred vylodením v Normandii bolo RAF rozčlenené na štyri veliteľstvá, každému z nich velil Air vice-marshal (ktorého hodnosť zodpovedá približne divíznemu generálovi):
 Fighter Command – Veliteľstvo stíhacieho letectva
 Bomber Command – Veliteľstvo bombardovacieho letectva
 Coastal Command – Veliteľstvo pobrežného letectva
 Training Command – Výcvikové veliteľstvo

Neskôr bolo zriadené tzv. taktické letectvo (Tactical Air Force). Jednotlivé veliteľstvá sa skladali zo skupín (Groups) a každá skupina sa delila na krídla (Wings). Krídlu velil Wing commander (čo zodpovedalo približne hodnosti podplukovníka). Až do roku 1943 bázovali krídla na určitých letiskách. Krídla sa skladali z troch alebo štyroch perutí (Squadrons). Stíhacia peruť mala približne 24 lietadiel a asi 30 – 32 letcov, ktorým velil Squadron leader (major). Každá peruť mala svoje číslo, napr. 313. česko-slovenská stíhacia peruť. Lietadlá každej perute boli označené písmenami, pričom 313. peruť mala konkrétne označené lietadlá písmenami „NN“. Perute sa skladali z dvoch letiek (Flights) po 12 lietadlách označených A a B. Každej letke velil Flight lieutenant (kapitán). Letka sa skladala z troch rojov (Sections; modrý, červený a žltý) po štyri lietadlá.

Po druhej svetovej vojne sa RAF zúčastnilo aj ďalších konfliktov ako bola, napr. kórejská vojna, vojna o Falklandy alebo tretia vojna v Perzskom zálive. V súčasnosti patrí medzi najväčšie a technologicky najvyspelejšie vzdušné sily na svete. Túto pozíciu si významne upevnilo nákupom stíhačiek Eurofighter Typhoon.

 Štruktúra 
Profesionálnym vedúcim RAF je náčelník štábu letectva (Chief of the Air Staff). Náčelník štábu letectva je zároveň vedúcim predstavenstva Rady vzdušných síl (Air Force Board), ktorá je výborom Rady obrany (Defence Council). Rada vzdušných síl je správnou radou RAF a pozostáva z niekoľkých vysokopostavených dôstojníkov.

Veliteľská právomoc je prenesená z Rady vzdušných síl na veliteľstvo RAF. Zatiaľ čo v minulosti existovali individuálne veliteľstvá zodpovedné za bombardéry, stíhačky, výcvik atď., dnes existuje len Letecké veliteľstvo (Air Command) so sídlom na základni RAF High Wycombe. Napriek tomu, že toto veliteľstvo vedie samotný náčelník štábu letectva, nefunguje takým spôsobom ako predchádzajúce veliteľstvá s vlastnými samostatnými leteckými veliacimi dôstojníkmi (Air officers commanding) a personálom vzdialeným od Whitehall.

 Skupiny 
Skupiny sú podriadené Leteckému veliteľstvu a sú zodpovedné za rôzne typy operácií vo vymedzených geografických oblastiach:
 1. skupina RAF (No. 1 Group RAF) koordinuje činnosť nadzvukového letectva RAF, spravodajstva, sledovania, zisťovania cieľov a prieskumu (ISTAR).
 2. skupina RAF (No. 2 Group RAF) koordinuje činnosť leteckej prepravy vzdušných síl a ochrany vojsk RAF. 
 11. skupina RAF (No. 11 Group RAF) riadi letecké a vesmírne operácie. 
 22. skupina RAF (No. 22 Group RAF) je zodpovedná za poskytovanie kvalifikovaného a skúseného personálu RAF.
 38. skupina RAF (No. 38 Group RAF) je zodpovedná za inžinierstvo a logistiku, komunikáciu a lekárske operácie.
 83. expedičná letecká skupina (No. 83 Expeditionary Air Group) predstavuje operačné veliteľstvo RAF na Blízkom východe. Zodpovedá za britské letecké operácie v spoločných operačných oblastiach (Joint Operating Areas) v rámci operácií Kipion a Shader.

 Letecké základne 
 Spojené kráľovstvo 

 Zámorie 
 RAF Akrotiri, Suverénne základňové územia Akrotiri a Dekeleia
 RAF Ascension Island, Ascension
 RAF Gibraltar, Gibraltár
 RAF Mount Pleasant, Falklandy

 Lokalizácia základní Royal Air Force v Spojenom kráľovstve 

 Lietadlový park 
LietadloFotografiaKrajina pôvoduTypVerzieV službePoznámky Stíhacie lietadlá Eurofighter Typhoon 150px  Spojené kráľovstvo Nemecko Taliansko Španielsko viacúčelové stíhacie lietadlocvičné/stíhacie lietadlo Typhoon FGR4Typhoon T3  12022  Lockheed Martin F-35 Lightning II 150px  USA viacúčelové stíhacie lietadlo F-35B Lightning II 18 Britské F-35B dosiahli počiatočnú operačnú spôsobilosť v januári 2019. Británia plánuje zakúpiť celkovo 138 strojov.End-of-year F-35 contracts and milestones announced Dopravné lietadlá Airbus A400M Atlas 150px  Francúzsko Nemecko Španielsko Spojené kráľovstvo taktické dopravné lietadlo A400M-180 Atlas C1 20 Británia plánuje zaobstarať celkovo 22 týchto lietadiel.  Boeing C-17 Globemaster III 150px  USA strategické dopravné lietadlo C-17A Globemaster III  8 British Aerospace 146 150px  Spojené kráľovstvo dopravné lietadlo (VIP) BAe146 CC2BAe146 C3	 4 Lockheed Martin C-130J Super Hercules 150px  USA taktické dopravné lietadlo Hercules C4Hercules C5 14  Lietadlá špeciálneho určenia Airbus Voyager 150px  Francúzsko Nemecko Španielsko Spojené kráľovstvo tankovacie a transportné lietadlo Voyager KC2Voyager KC3 9  Beechcraft Super King Air 150px  USA prieskumné lietadlo Shadow R1Shadow R2  6 Boeing E-3 Sentry 150px  USA lietadlo včasnej výstrahy a riadenia E-3D Sentry AEW1 4 Boeing RC-135 150px  USA lietadlo pre rádioelektronický prieskum Airseeker R1 3   Britten-Norman Defender 150px  Spojené kráľovstvo hliadkové a prieskumné lietadlo Defender R2 9  Britten-Norman BN-2 Islander 150px  Spojené kráľovstvo hliadkové a prieskumné lietadlo Islander R1 3  Raytheon Sentinel 150px  USA Kanada prieskumné lietadlo Sentinel R1 4 Boeing P-8 Poseidon 150px  USA protiponorkové a námorné hliadkové lietadlo P-8A Poseidon 2  Cvičné lietadlá BAE Systems Hawk 150px  Spojené kráľovstvo cvičné prúdové lietadlo Hawk T1/T1A/T1WHawk T2 5628 Beechcraft Super King Air 150px  USA cvičné lietadlo King Air 200King Air 350 8 Beechcraft T-6 Texan II 150px  USA cvičné lietadlo Texan T1 10 Prevádzkované ako súčasť UK Military Flying Training System. Embraer Phenom 100 150px  Brazília cvičné prúdové lietadlo Phenom 100 5 Prevádzkované ako súčasť UK Military Flying Training System. Grob G 115 150px  Nemecko cvičné lietadlo Tutor T1 91  Grob G 120TP 150px  Nemecko cvičné lietadlo Prefect T1 23 Prevádzkované ako súčasť UK Military Flying Training System. Grob G103a Twin II 150px  Nemecko cvičný vetroň Viking TX1 52 Vrtuľníky Airbus Helicopters H135 150px  Nemecko cvičný vrtuľník Juno HT1 29 Prevádzkované ako súčasť UK Military Flying Training System.  Airbus Helicopters H145 150px  Nemecko cvičný vrtuľník Jupiter HT1 3 Prevádzkované ako súčasť UK Military Flying Training System.  Bell 412 150px  USA Kanada záchranný vrtuľník Griffin HAR2 3   Boeing CH-47 Chinook 150px  USA dopravný vrtuľník Chinook HC4Chinook HC5Chinook HC6Chinook HC6A 60  Leonardo AW109SP GrandNew 150px  Taliansko dopravný vrtuľník (VIP) AW109SP GrandNew 1 Westland Puma HC2 150px  Francúzsko Spojené kráľovstvo dopravný vrtuľník Puma HC2 23  Bezpilotné lietadlá General Atomics MQ-9 Reaper 150px  USA bezpilotné bojové lietadlo MQ-9A Reaper 10

 Referencie 

 Iné projekty 

 Externé odkazy 
 Oficiálna stránka 


Spojené kráľovstvo
Kategória:Organizácie založené v 1918